Ženatý so záväzkami

Ženatý so záväzkami () je americký sitcom, ktorý vznikol ako satirická paródia rodinných seriálov typu Krok za krokom (Step by Step), Plný dom (Full House) či Show Billa Cosbyho (The Cosby Show) s témou ako sex, závisť, prehry a neúspechy. Prvá epizóda bola vysielaná 5. apríla 1987, posledná 9. júna 1997.

Komediálny seriál o dysfunkčnej rodine žijúcej v Chicagu bol prvým televíznym seriálom, ktorý bežal v hlavnom vysielacom čase na Fox Network. Jeho 11 sezón a 262 epizód z neho robí druhý najdlhšie vysielaný sitcom na FOX Network (prvým sú Simpsonovci). Titulnú pieseň Love and Marriage naspieval Frank Sinatra.

Príbeh 
Sitcom sleduje príhody muža menom Al Bunda (anglicky Al Bundy), kedysi na strednej škole slávneho hráča amerického futbalu (spravil 4 touchdowny počas jedného zápasu), v súčasnosti chudobného predavača topánok. Jeho žena Peggy nosí šaty a účes zo šesťdesiatych rokov, má zvláštnu chôdzu, zato postráda vzdelanie. Ich dcéra Kelly je atraktívna, promiskuitná a hlúpa blondínka. Ich syn Bud je šikovný, ale neobľúbený, zato skúša „zbaliť“ všetky dievčatá okolo. Bundovci majú snobských susedov, Steva a Marcy Rhodesových (neskôr Marcy a jej druhého manžela Jeffersona D'Arcyho). Väčšina epizód sa sústreďuje na Ala, jeho neschopnosť a nešťastie.

Postavy a obsadenie

Rodina Bundyových 
 Al Bundy (rod. meno: Alphonse Hercules Bundy, dátum nar.: 1948) – herec: Ed O'Neill
 Opis: Al Bunda je zrejme najnešťastnejším človekom na planéte – je povolaním predavač dámskych topánok a neustále prežíva vo svojom živote krušné horké chvíle (zvlášť v obchode kde pracuje a potom následne aj doma). Vlastní ojazdený Dodge, má rád erotický časopis Big'uns. Jeho najobľúbenejším televíznym programom je Psycho Dad (Tato Cvok). Založil organizáciu NO MA'AM. Najviac je "povestný" (alebo si to aspoň myslí) tým, že dal kedysi na Polkskej strednej 4 touchdowny v jednom zápase.

 Peggy Bundyová (rod. meno: Margaret Wanker) – herec: Katey Sagal
 Opis: Kúsavá a veľmi lenivá Alova žena. Peggy v jednom kuse pozerá na Oprah (TV talk show) a na Donahue (TV talk show) a pojedá bonbóny po tonách (bez toho aby pribrala). V živote by ju nenapadlo robiť nasledujúce tri veci: variť, upratovať a pracovať.

 Bud Bundy (rod. meno: Budrick Franklin Bundy, dátum nar.: 22. január 1974) – herec: David Faustino
 Opis: Jeho meno, "Bud", dostal po Alovom obľúbenom pive, Budweiser. Bud je veľmi sebavedomý a verí, že je atraktívny a sexy aj keď nevie ako správne zapôsobiť na ženy a tak je často odmietaný a niekedy sa dokonca dostáva do sexuálne ponižujúcej situácie. Počas 5. série stráca Bud panictvo.

 Kelly Bundyová (rod. meno: Kelly Bundy, dátum nar.: 27. február 1973) – herec: Christina Applegatová
 Opis: Kelly je najstaršie dieťa v rodine Bundových. Narodila sa zrejme vo februári, lebo bolo prehlásené, že je "Aquarium" (Akvárium), aj keď nepochybne myslela, že je Aquarian (Aquarius = vodnár). Vyznačuje sa predovšetkým svojim arogantným stereotypným chovaním "blbej blondíny" s kvapkou promiskuitnosti. Niekedy sa tiež uchádzala o prácu modelky a čašníčky.

Susedia 
 Marcy D'Arcy – herec: Amanda Bearse
 Opis: Pracuje v Kyotskej národnej banke. Je feministka, ekologička a republikánka, často sa chová veľmi nadradenecky a panovačne k Bundovým (zrejme preto že sú z "nižšej vrstvy"). S Alom prichádza často do konfliktov (aj keď Marcy je najlepšia kamarátka Peggy). Žila najprv so Stevom Rhoadesom. Ale v štvrtej sezóne prišiel spád v podobe rozchodu Marcy so Stevom v polke sezóny – po zvyšok sezóny zostala sama (ale nie na dlho). Po jednej divokej noci na slávnosti bankárov Marcy zistí (5 séria, 12 ep.), že si vzala cudzieho muža menom Jefferson D'Arcy (Ted McGinley) so záhadnou minulosťou.

 Jefferson D'Arcy (celé meno: Jefferson Millhouse D'Arcy) – herec: Ted McGinley
 Výskyt: Od piatej série až do konca (1991-)
 Opis: Je mužským ekvivalentom k Peggy Bundovej. Jeff sa vyznačuje tým, že je "pod papučou", lebo počúva na slovo svoju manželku Marcy, pretože je veľmi emotívne výbušná. Poznal osobne Fidela Castra a bol kedysi agentom CIA.

 Steve Rhoades (celé meno: Steven Bartholomew Rhoades) – herec: David Garrison
 Výskyt: Do štvrtej série (1987 – 1990)
 Opis: Steve je sústredene na seba, materialisticky mysliaci jedinec. Taktiež ako Marcy pracuje v banke. Neskôr opustil Marcy, aby sa stal revírnikom v Yosemitskom národnom parku.

Ostatné postavy 
 Buck / Lucky (dátum nar.: 1983 (Buck), dátum úmrtia: 28. máj 1996 (Buck)) – meno predstaviteľa: Buck (pôvodne Michael, následne Mike a teraz Buck) trénovaný Stevenom Rittom / Lucky the Dog
 Výskyt: Sezóna 10, ep. 3 (Buck) / od 10. sezóny, tretia ep. (Lucky)
 Opis: Rodinný pes Bundovcov, ktorý je zhnusený svojou rodinou. Navzdory tomu, že Buck je lenivý, má obrovský a neukojiteľný sexuálny apetít k psím slečnám. Neskôr Buck umiera (skutočný predstaviteľ psa, Michael, umiera o deväť mesiacov neskôr) a reinkarnuje sa do malého bieleho kokršpaniela s hnedými ušami, do Luckyho. V epizóde "Lez Be Friends" sú Bundých deti znepokojené Luckyho depresiou; nevedia čo s ním je a tak zorganizujú Luckymu "rande" (v skutočnosti ide o dvojrande, keďže sa Bud uchádza o majteľku dotyčnej feny) – následne sa situácia vyvinie tak, že zrejme nestojí (Lucky) o žiadnu fenu, ale skôr o psa mužského pohlaví.

 Griff – herec: Harold Sylvester
 Výskyt: Od skorej 9. série
 Opis: Kamarát Ala; pracuje v rovnakom obchode Gary Shoes ako Al. Je rozvedený a je člen NO MA'AM.

 Bob Rooney – herec: E. E. Bell
 Výskyt: Od 8. série
 Opis: Člen NO MA'AM. Povolaním je mäsiar. Má manželku menom Louise (ktorá sa kamaráti s Peggy) a hrával za rovnaký Polkský futbalový tým ako Al.

 poručík Dan – herec: Dan Tullis, Jr.
 Opis: Člen NO MA'AM a policajt, ktorý Alovi a ďalším členom NO MA'AM pomáhal vrátiť späť na obrazovky Alov obľúbený seriál "Tato Cvok" Ariel – herec: Jennifer Lyon
 Opis: Jedna z Budových "hračiek na hranie". Je to typicky hlúpa blondína, veľké prsia, vyzývavé oblečenie a piskľavý hlas. Ariel nie je príliš chytrá, a to motivuje Buda k tomu, aby neustále vymýšľal nové rafinované spôsoby, ako docieliť pohlavného styku s ňou.

 Amber – herec: Juliet Tablak
 Výskyt: 9 séria (4 epizódy)
 Opis: Amber je neter Marcy. Amberina matka ju poslala žiť k Marcy, kvôli zlému a nebezpečnému Los Angeleskému prostrediu. Bud Bunda sa ju snažil vytrvale dostať do postele (aj keď sa vlastne snažiť ani nemusel, lebo si do Budovej postele ľahla celkom dobrovoľne), čo sa nakoniec podarilo, ale len raz. Po sezóne deväť, Amber zmizne celkom bez vysvetlenia.

 Ocenenia Cez svoje mnohoročné pôsobenie tento seriál bol niekoľkokrát nominovaný na rôzne ceny...Casting Society of America:
1987: Best Casting for TV - Episodic Comedy (nominovaný)Emmy Awards:
1987: Outstanding Lighting Direction (Electronic) for a Series (for "But I Didn't Shoot the Deputy", nominovaný)
1988: Outstanding Lighting Direction (Electronic) for a Comedy Series (for "Girls Just Wanna Have Fun", nominovaný)
1989: Outstanding Editing - Multi-Camera Production (for "Requiem for a Dead Barber", nominovaný)
1990: Outstanding Costuming for a Series (for "Raingirl", nominovaný)
1990: Outstanding Editing - Multi-Camera Production (for "Who'll Stop the Rain", nominovaný)
1991: Outstanding Costuming for a Series (for "Married... with Aliens", nominovaný)
1994: Outstanding Costuming for a Series (for "Take My Wife, Please", nominovaný)Zlaté glóbusy:
1990: najlepší ženský herecký výkon v seriáli (komédia/muzikál) (Katey Sagal pre postavu "Peggy Bundy", nominovaná)
1990: najlepší seriál (komédia/muzikál) (nominovaná)
1991: najlepší mužský herecký výkon v seriáli (komédia/muzikál) (Ed O'Neill pre postavu "Al Bunda", nominovaný)
1991: najlepší ženský herecký výkon v seriáli (komédia/muzikál) (Sagalová, nominovaná)
1992: najlepší mužský herecký výkon v seriáli (komédia/muzikál) (O'Neill, nominovaný)
1992: najlepší ženský herecký výkon v seriáli (komédia/muzikál) (Sagalová, nominovaná)
1993: najlepší ženský herecký výkon v seriáli (komédia/muzikál) (Sagalová, nominovaná)

 Zaujímavosti 
 Rodinní príslušníci skutočných hercov v tomto seriáli tiež účinkovali: Ed O'Neillova manželka Catherine Rusoffová (dvakrát cameo úloha), Faustinov brat Michael Faustino, matka Christiny Applegatovej, brat Katey Sagalovej. A dve vtedy skutočné priateľky Davida Faustina (Juliet Tablaková a Elaine Hendrixová)
 Alove obľúbené filmy sú: "Hondo" (1953) a "Shane" (1953)
 Telefónne číslo Bundových je 555-2878
 Peggyina obľúbená relácia je okrem Oprah a Donahue tiež "Psycho Mom"
 Alova obľúbená pesnička je "Duke of Earl" od soulového speváka Gene Chandlera
 Celé meno obchodu s topánkami kde Al pracuje, je: "Gary's Shoes and Accesories for Today's Woman" (Garyho topánky a príslušenstvo pre dnešné ženy)
 Peggyine narodeniny sú 12. mája
 Aj keď nikdy nebolo vyslovené dátum, kedy má Al narodeniny, vie sa, že je znamením Rak

 Paródie a spin-off  
 Married with Hormones (1991) – je erotická paródia
 Nasledujúce tri MwC epizódy boli pôvodne myslené ako „spin-offy“:
 Top of the Heap – téma je predovšetkým ako rýchlo zbohatnúť. V tomto diele si dokonca zahral herec známy hlavne zo seriálu Priatelia, Matt LeBlanc
 Radio Free Trumaine –...je o čase Buda Bundy trávenom v školskom rádiu so Steve Rhoadesom ako antagonistickým Deanom
 Enemies'' – klon Priateľov. Založené na sociálnom kruhu Kelly Bundovej

Referencie

Externé odkazy 
 
 
 České stránky seriálu  
 Česká Bundyológia 
 Bundyológia: Kompletná história 
 Script niekoľkých epizód 

Sitkomy USA
Televízne seriály z roku 1987